2020. gada 2. jūnijā Noteikumi Nr. 337

Rīgā (prot. Nr. 38 15. §)

**Grozījumi Ministru kabineta 1999. gada 5. janvāra noteikumos Nr. 7 "Infekcijas slimību reģistrācijas kārtība"**

Izdoti saskaņā ar

Epidemioloģiskās drošības likuma

10. pantu un 14. panta pirmās daļas

4. punktu

Izdarīt Ministru kabineta 1999. gada 5. janvāra noteikumos Nr. 7 "Infekcijas slimību reģistrācijas kārtība" (Latvijas Vēstnesis, 1999, 5./6. nr.; 2002, 97. nr.; 2003, 111. nr.; 2004, 66. nr.; 2006, 57. nr.; 2007, 108. nr.; 2008, 100. nr.; 2009, 145. nr.; 2012, 78. nr.; 2013, 17., 149. nr.; 2015, 98. nr.; 2017, 248. nr.) šādus grozījumus:

1. Izteikt 7.4. apakšpunktu šādā redakcijā:

"7.4. par cilvēka imūndeficīta vīrusa (HIV) infekciju, AIDS un tuberkulozi triju darbdienu laikā rakstiski vai elektroniski ziņo Slimību profilakses un kontroles centram, aizpildot medicīnisko dokumentāciju atbilstoši normatīvajiem aktiem par ārstniecības iestāžu medicīniskās dokumentācijas lietvedības kārtību. HIV infekcijas un AIDS gadījumā rakstisko vai elektronisko ziņošanu var aizstāt ar informācijas ievadīšanu tiešsaistes režīmā ar noteiktām slimībām slimojošu pacientu reģistrā atbilstoši normatīvajiem aktiem, kas nosaka šāda reģistra izveides, papildināšanas un uzturēšanas kārtību."

2. Aizstāt 7.4 punktā vārdu "dienu" ar vārdu "darbdienu".

3. Svītrot 7.5 punktu.

4. Izteikt 9.3 punkta ievaddaļu šādā redakcijā:

"9.3 Laboratorijas vadītājs vai viņa pilnvarotā persona nodrošina primāri pozitīva klīniskā parauga piegādi references laboratorijai, lai veiktu apstiprinošo diagnostiku, ja konstatē:".

5. Izteikt 9.31. apakšpunktu šādā redakcijā:

"9.31. HIV antivielas vai HIV antigēnu;".

6. Papildināt noteikumus ar 9.34. un 9.35. apakšpunktu šādā redakcijā:

"9.34. B hepatīta vīrusa virsmas antigēnu (HBsAg) un laboratorijā nav iespējams veikt B hepatīta apstiprinošo diagnostiku;

9.35. antivielas pret *Treponema pallidum* donoram vai grūtniecei un laboratorijā nav iespējams veikt *Treponema pallidum* apstiprinošo diagnostiku."

7. Izteikt 9.6 punktu šādā redakcijā:

"9.6 Ja, veicot epidemioloģisko izmeklēšanu, ir nepieciešama pacienta klīniskā parauga vai infekcijas slimības izraisītāja detalizēta izmeklēšana, Slimību profilakses un kontroles centra attiecīgās reģionālās nodaļas epidemiologs ir tiesīgs:

9.61. pieprasīt, lai laboratorijas vadītājs nodrošina izdalītā infekcijas slimības izraisītāja parauga piegādi uz šo noteikumu 9.1 punktā minēto laboratoriju;

9.62. organizēt pacienta klīniskā parauga iegūšanu un tā piegādi uz šo noteikumu 9.1 punktā minēto laboratoriju, ja nepieciešams, sadarbojoties ar pacienta ārstējošo ārstu."

8. Papildināt noteikumus ar 9.7 punktu šādā redakcijā:

"9.7 Ja Slimību profilakses un kontroles centra attiecīgās reģionālās nodaļas epidemiologs, veicot epidemioloģisko izmeklēšanu, ir konstatējis personu, kurai ir infekcijas slimības pazīmes, kas atbilst attiecīgās infekcijas slimības gadījumu definīcijā noteiktajiem klīniskajiem un epidemioloģiskajiem kritērijiem, un par šo personu nav saņemts steidzamais paziņojums, jo tā nav vērsusies pēc medicīniskās palīdzības, Slimību profilakses un kontroles centra attiecīgās reģionālās nodaļas epidemiologa pienākums ir reģistrēt šo gadījumu un paziņot par to personas ģimenes ārstam vai personas mītnes valsts kompetentajai epidemioloģiskās uzraudzības institūcijai."

9. Izteikt 10.3 un 10.4 punktu šādā redakcijā:

"10.3 Ja laboratorija veikusi HIV infekciju apstiprinošo diagnostiku, laboratorijas vadītājs vai viņa pilnvarotā persona triju darbdienu laikā tiešsaistes režīmā ievada informāciju par HIV apstiprinošā testa pozitīvo rezultātu ar noteiktām slimībām slimojošu pacientu reģistrā atbilstoši normatīvajiem aktiem, kas nosaka šāda reģistra izveides, papildināšanas un uzturēšanas kārtību.

10.4 Laboratorijas vadītājs vai viņa pilnvarotā persona triju darbdienu laikā nosūta Slimību profilakses un kontroles centram testēšanas pārskatu par izdalītās *Mycobacterium tuberculosis* jutības noteikšanas rezultātu pret pirmās un otrās rindas zālēm, ieskaitot testus, kas veikti ar molekulārās diagnostikas metodēm."

10. Papildināt noteikumus ar 17. punktu šādā redakcijā:

"17. Šo noteikumu 9.34. un 9.35. apakšpunktā minētā prasība piemērojama ar 2021. gada 1. janvāri."

11. Izteikt 2. pielikuma 21. punktu šādā redakcijā:

|  |  |  |
| --- | --- | --- |
| "21. | Hronisks vīrushepatīts, tai skaitā hepatīta vīrusa nēsāšana | 3.\*\*" |

12. Papildināt 2. pielikumu ar 62., 63. un 64. punktu šādā redakcijā:

|  |  |  |
| --- | --- | --- |
| "62. | Čikungunjas vīrusslimība | 2. |
| 63. | Zikas vīrusslimība, tai skaitā iedzimtā Zikas vīrusslimība | 2. |
| 64. | Koronavīrusa slimība 2019 (Covid-19)\* | 1." |

13. Izteikt 3. pielikuma I daļas 23. punktu šādā redakcijā:

|  |  |  |  |  |
| --- | --- | --- | --- | --- |
| "23. | *Treponema pallidum* (sifiliss) | nukleīnskābes noteikšana ar polimerāzes ķēdes reakciju (PĶR) | bojājumu eksudāts vai audi | 2. |
| netreponemālie testi (RPR) | serums, plazma, likvors | 2. |
| *Treponema pallidum* hemaglutinācijas tests (TPHA) | serums, plazma | 2. |
| sifilisa eksprestests  (ātrais sifilisa tests) | serums, plazma | nav jāziņo |
| IgM un/vai IgG specifisko antivielu noteikšana\*\*\* | serums, plazma | 2." |

14. Izteikt 3. pielikuma II daļas 2. punktu šādā redakcijā:

|  |  |  |  |  |
| --- | --- | --- | --- | --- |
| "2. | B hepatīta vīruss  (B hepatīts) | IgM antivielu pret B hepatīta vīrusa serdes antigēnu noteikšana (anti-HBc IgM) | serums, plazma | 2. |
| virsmas antigēna (HBsAg) primārā/kvalitatīvā noteikšana | serums, plazma | nav jāziņo |
| virsmas antigēna (HBsAg) noteikšana ar apstiprinošo testu, piemēram, neitralizācijas testu | serums, plazma | 2. |
| e antigēna (HBeAg) noteikšana | serums, plazma | 2. |
| nukleīnskābes noteikšana (HBV-DNS) ar polimerāzes ķēdes reakciju (PĶR) | serums, plazma | 2." |

15. Papildināt 3. pielikuma II daļu ar 19., 20. un 21. punktu šādā redakcijā:

|  |  |  |  |  |
| --- | --- | --- | --- | --- |
| "19. | Čikungunjas vīruss (Čikungunjas vīrusslimība) | specifisko IgM antivielu noteikšana | serums | 2. |
| izolēšana | nav definēts\*\* | 2. |
| nukleīnskābes noteikšana | nav definēts\*\* | 2. |
| specifisko IgM antivielu noteikšana ar vīrusneitralizācijas testu | serums | 2. |
| specifisko antivielu titra četrkārtīga paaugstināšanās pāra serumos | serums | 2. |
| 20. | Zikas vīruss (Zikas vīrusslimība) | specifisko IgM antivielu noteikšana | serums, cerebrospinālais šķidrums vai amniotiskais šķidrums | 2. |
| nukleīnskābes noteikšana | nav definēts\*\* | 2. |
| izolēšana | nav definēts\*\* | 2. |
| specifisko IgM antivielu noteikšana ar vīrusneitralizācijas testu | serums, cerebrospinālais šķidrums vai amniotiskais šķidrums | 2. |
| serokonversija vai specifisko antivielu titra četrkārtīga paaugstināšanās pāra serumos | serums, cerebrospinālais šķidrums vai amniotiskais šķidrums | 2. |
| 21. | SARS-CoV-2 (Covid-19) | SARS-CoV-2 nukleīnskābes (RNS) noteikšana ar polimerāzes ķēdes reakciju reālajā laikā (RT-PĶR) metodi | nav definēts\*\* | 1." |

16. Izteikt 3. pielikuma piezīmes šādā redakcijā:

"Piezīmes.

1. \* Ja nav norādīts citādi – IgM klases antivielu klātbūtne, ja pacientam nesen nav veikta vakcinācija vai konstatēts diagnostiski nozīmīgs specifisko antivielu titra pieaugums.

2. \*\* Ja klīniskais materiāls nav definēts, tā veidu nosaka ārstniecības persona atbilstoši slimības norisei, klīniskajām vadlīnijām un laboratorijas noteiktajām rekomendācijām par paraugu savākšanas kārtību un testēšanas metodēm.

3. \*\*\* Donoriem un grūtniecēm veic apstiprinošo testu, nosakot anti*Treponema pallidum* IgM vai IgG specifiskās antivielas ar *Imunoblot* testu."

Ministru prezidents A. K. Kariņš

Veselības ministre I. Viņķele